జెట్ ఎయిర్వేస్
జెట్ ఎయిర్‌వేస్ ముంబయి కేంద్రంగా పనిచేస్తున్న అంతర్జాతీయ భారతీయ విమాన సంస్థ. ఇది భారతదేశంలో ఇండిగో తర్వాత రెండో అతి పెద్ద విమానయాన సంస్థగా గుర్తింపు పొందింది. ప్రపంచ వ్యాప్తంగా 74 స్థావరాల నుంచి మొత్తం 300 విమానాలను ఈ సంస్థ నడిపిస్తోంది. ద్వితీయ శ్రేణి స్థావరాలు ఢిల్లీ, కోల్ కతా, చెన్నై, బెంగళూరులో ఉన్నాయి.
జెట్ ఎయిర్ వేస్ 1992 ఏప్రిల్ 1న ఎయిర్ టాక్సీ కార్యకలాపాలను ప్రారంభించింది. మలేషియా ఎయిర్ లైన్స్ నుంచి నాలుగు బోయింగ్ 737-300 అద్దె విమానాలు తీసుకుని జెట్ ఏయిర్ వేస్ తన వాణిజ్య కార్యకలాపాలను 1993 మే 5 నాడు ప్రారంభించింది. అప్పటికే భారత్ లోని విదేశీ విమాన సంస్థలకు అమ్మకాలు, మార్కెటింగ్ సేవలను అందిస్తోన్న జెట్ ఏయిర్ (ప్రయివేట్) లిమిటెడ్ సంస్థకు యజమానిగా ఉన్న నరేష్ గోయల్ జెట్ ఏయిర్ వేస్ ను స్థాపించారు. దేశీయ మార్కెట్ ను 1953 మధ్య కాలంలో ఇండియన్ ఎయిర్ లైన్స్ ఏకఛత్రాధిపత్యం వహిస్తోన్న రోజులవి.
జెట్ తన అంతర్జాతీయ కార్యకలాపాలను మార్చి 2004లో చెన్నై నుంచి కొలంబోకు ప్రారంభించింది. నరేష్ గోయల్ చేతిలో జెట్ ఎయిర్ వేస్ వాటా 80 శాతం ఉన్నప్పటికీ ఇది బాంబే స్టాక్ ఎక్సెంజీలో ఇది నమోదైంది. ఈ సంస్థలో 2011 మార్చి 31 నాటికి 13,177 ఉద్యోగులు పనిచేస్తున్నారు. 2006 జనవరిలో జెట్ ఏయిర్ వేస్ US$500 మిలియన్లకు ఏయిర్ సహారాను కొనుగోలు చేయబోతున్నట్లు ప్రకటించింది. విమానాయాన రంగంలో ఇంత భారీ మొత్తం వెచ్చించడం ఇదే ప్రథమం. జెట్ ఎయిర్వేస్ టాప్ రంగాల
దేశీయ రంగంలో పేరెన్నికగల వాటిలో జెట్ఎయిర్ వేస్ వారానికి ముంబయి నుంచి న్యూఢిల్లీకి వారానికి 95 విమానాలు, న్యూఢిల్లీ నుంచి ముంబయికి 81, బెంగళూరు నుంచి ముంబయికి 56 ముంబయి నుంచి చెన్నైకి 48 నిమానాలను నడిపిస్తోంది. ప్రత్యేక సందర్భాల్లో బెంగళూరు నుంచి రాజ్ కోట్, రాయ్ పూర్ నుంచి భోపాల్ మరియు జైపూర్ నుంచి న్యూఢిల్లీకి కూడా విమానాలు నడిపిస్తున్నారు. అంతర్జాతీయ రంగలో కూడా జెట్ ఎయిర్ వేస్ ముంబయి నుంచి దుబాయ్, ముంబయి నుంచి అబూదాబీ, హైదారాబాద్ నుంచి అబుదాబీ, న్యూఢిల్లీ నుంచి ఖాడ్మంటు మరియు చెన్నై నుంచి అబుదాబీ, చెన్నై నుంచి అబుదాబీ మార్గాల్లో విమానాలు నడుస్తాయి.
జెట్ ఎయిర్ వేస్ దేశీయంగా 47 గమ్య స్థానాలకు, అంతర్జాతీయంగా ఆసియా, ఐరోపా, ఉత్తర అమెరికా ఖండాల్లోని 19 దేశాల్లో గల 22 స్థానాలకు విమానాలు నడిపిస్తోంది.. తక్కువ దూరం గల విదేశీ గమ్య స్థానాలకు రాబోయే తరానికి చెందిన బోయింగ్ 737విమానాలను ఈ సంస్థ ఎక్కువగా ఉపయోగిస్తోంది. ATR 72-500 విమానాలను ఎక్కువగా దేశీయ మర్గాల్లో ఉపయోగిస్తున్నారు. ఎక్కువ దూరం ప్రయాణించే దుకు ఎయిర్ బస్ A330-200 మరియు బోయింగ్ 777-300ER విమానాలు ఉపయోగిస్తున్నారు. ముంబయి-ప్యారీస్ మార్గాల్లో ఎయిర్ బస్ A330 రకం విమానాలను కూడా 2014 ఏడాది మధ్యంతరం నుంచి ఉపయోగిస్తున్నారు.
నవంబరు 2014 నాటికి జెట్ ఎయిర్ వేస్ ఈ క్రింది విమానాలను నడిపిస్తోంది. ఈ సంస్థలోని విమానాల సగటు వయస్సు 5.4 సంవత్సరాలు:
1993 నుంచి 2007 వరకు జెట్ ఎయిర్ వేస్ విమానానికి నెవీ బ్లూ, పలచని ఊదా (లైట్ గ్రే) మరియు క్రోమ్ ఎల్లో రంగులు వాడేవారు. విమానం పైన, అడుగు భాగంలో పలచని ఊదా మరియు ఎగురుతున్న సూర్యుని లోగోను నెవీ బ్లూ బ్యాక్ గ్రౌండ్ లో ముద్రించేవారు.
జెట్ ఎయిర్ వేస్ యొక్క ప్రస్తుతం ఉపయోగిస్తున్న రంగులు 2007 లో పరిచయం చేశారు. చిక్కటి నీలిరంగు, బంగారు వర్ణంతో కలయికతో జెట్ ఎయిర్ వేస్ విమానాలను పాత మోడల్ లాగానే "ఎగురుతున్న సూర్యుడు "లోగో ముద్రించారు.
అంతర్జాతీయ ప్రయాణికుల కోసం బిజినెస్, ఎకానమీ తరగతుల్లో బుకింగ్ సౌకర్యం కల్పించిన తొలి విమాన సంస్థ జెట్ ఎయిర్ వేసే కావచ్చు. ఇలాంటి సౌకర్యం కేవలం దేశీయ విమానాలకు మాత్రమే ఉండేది. ప్రయాణీకులకోసం నాణ్యమైన విమానాశ్రయ లాంజ్ లు, కోచ్ మరియు బస్సు సౌకర్యం, వెబ్ చెకిన్ వంటి ఆన్ గ్రౌండ్ సేవలను అందిస్తోంది.
విమానంలోకి ప్రవేశించిన తర్వాత కూడా ఎన్నో సేవలను జెట్ ఎయిర్ వేస్ కల్పిస్తోంది. రుచి, నాణ్యమైన భోజనంతో పాటు సుస్వర సంగీతం, సుప్రసిద్ధ సినిమాల వంటి వినోద సౌకర్యాలు కల్పిస్తోంది. సౌకర్యవంతమైన సీట్లవల్ల ఎలాంటి అలసట లేకుండానే తమ ప్రయాణాన్ని పూర్తి చేసుకుని గమ్యస్థానం చేరుకునే సౌకర్యం ఉంది. విమానంలో సహాయక సిబ్బంది కావాల్సిన సదుపాయాలు, సహాయం అందించడం పాటు ప్రయాణికులతో పాటు వారివెంట తీసుకెళ్లే జంతువుల (పెట్స్) కు కూడా మందులు అందుబాటులో ఉంచుతారు.
తరుచూ జెట్ ఎయిర్ లైన్స్ విమానాల్లో ప్రయాణించే వారికి జెట్ ప్రివిలేజ్ లో భాగస్వామ్యం కల్పిస్తారు. ఇలాంటి వారికి మరిన్ని బోనస్ లు, సదుపాయాలు కల్పిస్తారు.